Maykl Ceksonun son günləri

Maykl Ceksonun son günləri () — 24 may 2018-ci ildə ABC telekanalında yayımlanmış iki saatlıq sənədli film. Xüsusi televiziya buraxılışında Maykl Ceksonun uşaqlığından həyata keçirilməmiş "This Is It" adlı sonuncu konsert turuna kimi olan bütün hadisələrdən, sənətkarın yaradıcılığı və irsindən bəhs edilir. Filmdə sənətkarın əvvəl heç yerdə yayımlanmamış Barbara Uolters və Dayan Soyerlə olan müsahibələrindən, həmçinin yaxınları və dostları ilə olan söhbət yazışmalarından da istifadə edilmişdir. Film 5.56 milyon nəfər tərəfindən canlı izlənilmiş və əsasən mənfi qarşılanmışdır.

Maykl Ceksonun varisləri yayım gününün elan edilməsindən bir gün əvvəl onu tənqid edərək, filmin Maykkl Ceksonun varisləri tərəfindən sifariş və ya sponsorluq edilmədiyini, varislərdən heç bir razılığın alınmadığını və ehtimal ki, onların intellektual hüquqlarının pozulduğunu bildirmişlər.

 Rollarda  

 Maykl Cekson (arxiv kadrları)
 Karen Faye (arxiv kadrları)
 Dayan Soyer (arxiv kadrları)
 Barbara Uolters (arxiv kadrları)
 Frenk Kaskio (arxiv kadrları)
 Kris Konnelli
 Co Cekson (arxiv kadrları)
 Marqo Cefferson
 Stiv Knopper	
 Kim Mazell
 Navi	
 Kenni Orteqa (arxiv kadrları)
 Rendi Fillips
 Rayan Smit	
 J. Rendi Taraborrelli	
 Tomi R. Tomi
 Ture	
 Mayk Uolters

 Çıxarılması 

Maykl Ceksonun son günləri filminin ilk treyleri 18 may 2018-ci ildə çıxarılmışdır. Film, ABŞ televiziya şəbəkəsi ABC tərəfindən 24 may 2018-ci ildə efirə verilmişdir.

 Qəbulu 
 İzləyicilər 

Premyera efiri zamanı film, 5.56 milyon nəfər tərəfindən izlənmişdir.

 Reaksiyalar 

Sənədli film, yer verilmiş çoxsaylı qeyri dəqiqliklərə, papparazilər, tabloid müxbirləri və Popun kralı ilə heç vaxt görüşməmiş insanların fikirlərinə istinad edildiyinə görə həm fanatlar, həm də tənqidçilərin mənfi rəylərini almışdır. Filmdə Ceksonun əziyyət çəkdiyi Vitiliqo xəstəliyinin, körpə yaşlarından atası tərəfindən istismar edilməsi, həyata keçirdiyi humanitar və xeyriyyə fəaliyyətinin tamamilə unudulması tənqid hədəfinə çevrilmişdir.

 Məhkəmə işi 

Maykl Ceksonun varisləri federal müəllif hüquq pozuntusu iddiası ilə The Walt Disney Company və ABC telekanalını məhkəməyə verərək, iki saatlıq yayım ərzində onlarla müəllif hüququ ilə qorunan materialdan icazəsiz istifadə olunduğunu bildirmişlər.

 İstinadlar 

 Xarici keçidlər 

Kateqoriya:ABC xüsusi buraxılşları
Kateqoriya:Maykl Cekson
Kateqoriya:Xüsusi televiziya buraxılışları
Kateqoriya:ABŞ sənədli filmləri
Kateqoriya:ABŞ filmləri
Kateqoriya:Müğənnilər haqqında sənədli filmlər
Kateqoriya:Maykl Cekson haqqında əsərlər